Document ID: 31985R0156

*****
ΚΑΝΟΝΙΣΜΟΣ (ΕΟΚ) αριθ. 156/85 ΤΗΣ ΕΠΙΤΡΟΠΗΣ
της 21ης Ιανουαρίου 1985
σχετικά με πέμπτη τροποποίηση του κανονισμού (ΕΟΚ) αριθ. 500/84 για την κατανομή των ποσοστώσεων των εισαγωγών που έχουν καθοριστεί για ορισμένα προϊόντα καταγωγής Ηνωμένων Πολιτειών Αμερικής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 349/84 του Συμβουλίου της 6ης Φεβρουαρίου 1984 για την αναστολή των δασμολογικών παραχωρήσεων και την αύξηση των δασμών του Κοινού Δασμολογίου που εφαρμόζονται σε ορισμένα προϊόντα καταγωγής Ηνωμένων Πολιτειών Αμερικής και για την επιβολή ποσοτικών περιορισμών σε άλλα προϊόντα καταγωγής της χώρας αυτής (1), όπως τροποποιήθηκε από τον κανονισμό (ΕΟΚ) αριθ. 1346/84 (2), και ιδίως το άρθρο 3 παράγραφος 2,
Εκτιμώντας:
ότι με τον κανονισμό (ΕΟΚ) αριθ. 500/84 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3264/84 (4), οι ποσοστώσεις των εισαγωγών που έχουν καθοριστεί για ορισμένα προϊόντα καταγωγής Ηνωμένων Πολιτειών Αμερικής κατανεμήθηκαν μεταξύ των κρατών μελών·
ότι είναι αναγκαίο να ρυθμιστεί, για δύο κράτη μέλη, η κατανομή του μεριδίου για το πολυαιθυλένιο, ειδικά για να αντιμετωπιστούν οι έκτακτες ανάγκες προμήθειας για τις οποίες εκδηλώθηκαν αντιρρήσεις και για τις οποίες το αποτέλεσμα των μέτρων παραμένει εντός των ορίων του αντικειμενικού σκοπού· ότι αυτή η ρύθμιση περιορίζεται στην αύξηση του μεριδίου ορισμένων πολυαιθυλενίων και στη μείωση άλλων μέσα στα όρια της γενικής ποσόστωσης που καθορίστηκε από το Συμβούλιο για το προϊόν αυτό·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ποσοστώσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 500/84 τροποποιείται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Ιανουαρίου 1985.

Labels: 3
18